เอฟดับบลิวดีประกันชีวิต จับมือ TMBชูผลิตภัณฑ์ประกันชีวิตควบการลงทุน
มร.อามาน คาปัวร์ ประธานเจ้าหน้าที่ สายงานการตลาด บริษัท เอฟดับบลิวดี ประกันชีวิต จำกัด (มหาชน) เปิดเผยว่า บริษัทร่วมกับธนาคารทหารไทย จำกัด(มหาชน) (ทีเอ็มบี) ออกผลิตภัณฑ์ใหม่ในชื่อ ทีเอ็มบี เวลธ์ตี้ ลิงค์ (TMB Wealthy Link) ซึ่งเป็นผลิตภัณฑ์ประกันชีวิตควบการลงทุน (ยูนิต ลิงค์) ที่ให้ทั้งความคุ้มครองชีวิตและผลตอบแทนจากการลงทุนในกองทุน
23 ก.ค. 2558

มร.อามาน คาปัวร์ ประธานเจ้าหน้าที่ สายงานการตลาด บริษัท เอฟดับบลิวดี ประกันชีวิต จำกัด (มหาชน) เปิดเผยว่า บริษัทร่วมกับธนาคารทหารไทย จำกัด(มหาชน) (ทีเอ็มบี) ออกผลิตภัณฑ์ใหม่ในชื่อ ทีเอ็มบี เวลธ์ตี้ ลิงค์ (TMB Wealthy Link) ซึ่งเป็นผลิตภัณฑ์ประกันชีวิตควบการลงทุน (ยูนิต ลิงค์) ที่ให้ทั้งความคุ้มครองชีวิตและผลตอบแทนจากการลงทุนในกองทุน
โดยผลิตภัณฑ์ ทีเอ็มบี เวลธ์ตี้ ลิงค์นี้ ให้ทางเลือกแก่ลูกค้าในเรื่องของความยืดหยุ่นของการจ่ายเบี้ยประกันภัย และลูกค้าสามารถจัดการพอร์ตการลงทุนได้ด้วยตัวเอง ความยืดหยุ่นในการจ่ายเบี้ยประกันภัยหมายความรวมถึงลูกค้าสามารถเลือกจ่ายเบี้ยประกันที่มากขึ้น หรือน้อยลง หรือแม้แต่หยุดจ่ายเบี้ยประกันก็ได้ตามความเหมาะสมเมื่อต้องการ
นอกจากนี้ผลิตภัณฑ์ประกันชีวิต ทีเอ็มบี เวลธ์ตี้ ลิงค์ ยังให้ความคุ้มครองชีวิตสูง – สูงสุดถึง 100 เท่าของเบี้ยประกันภัยรายปี และลูกค้ายังรับโอกาสในการรับผลตอบแทนจากส่วนของการลงทุนในกองทุนที่เขาได้เลือกอีกด้วย
จุดเด่นของผลิตภัณฑ์ ทีเอ็มบี เวลธ์ตี้ ลิงค์ นี้ คือ
1. ลูกค้าได้รับทั้งความคุ้มครองชีวิตควบคู่กับการลงทุนในกรมธรรม์เดียว
2. ลูกค้าสามารถถอนเงินจากกรมธรรม์ได้ถ้าต้องการ โดยไม่มีค่าธรรมเนียมหรือดอกเบี้ย
3. ลูกค้าสามารถบริหารจัดการ หรือเลือกระดับการจ่ายเบี้ยตามความเหมาะสมของตน หรือเลือกระดับความคุ้มครองชีวิตได้ตามความต้องการของตนเอง
4. ลูกค้าสามารถเลือกเปลี่ยนกองทุนได้โดยไม่จำกัดจำนวนครั้งและไม่ต้องเสียค่าธรรมเนียม
เบี้ยประกันภัยของผลิตภัณฑ์ ทีเอ็มบี เวลธ์ตี้ ลิงค์ เริ่มต้นต่อปีที่ 12,000 บาท โดยให้ความคุ้มครองชีวิตสูงมากเมื่อเปรียบเทียบกับผลิตภัณฑ์ประกันชีวิตแบบทั่วไป ทีเอ็มบี เวลธ์ตี้ ลิงค์ ได้เริ่มขายผ่านช่องทางธนาคารทีเอ็มบีทุกสาขาทั่วประเทศ โดยมีลูกค้าเป้าหมายคือ กลุ่มลูกค้าธนบดีธนกิจ ซึ่งมองหาผลิตภัณฑ์ทางการเงินที่ครบทั้งการคุ้มครองครอบครัวและมรดกทางการเงิน